సినీ జనాలకు సెంటిమెంట్లు కాస్త ఎక్కువే. అందులోనూ తెలుగు జనాలకు మరింత ఎక్కువ అంటారు. అయితే ఉరుము ఉరిమి మంగళం మీద పడ్డట్లు.. ఈ సెంటిమెంట్లకు హీరోయిన్లు బలైపోతున్నారు. ఓ సినిమా ఫ్లాప్ అవ్వడానికి ఎన్నో కారణాలు ఉంటాయి. అయితే వీటన్నింటినీ పక్కన పెట్టేసి హీరోయిన్ అచ్చిరాలేదన్న ఒక్క కారణాన్నే ఎత్తి చూపించడం సినీ జనాలకు ఆనవాయితీగా మారిపోయింది. వరసగా రెండు ఫ్లాప్లు ఎదురైన హీరోయిన్లకు ఐరెన్ లెగ్ అన్న బిరుదు ఇచ్చేస్తారు. ఇప్పుడిప్పుడే నాయికలూ తమకు జరుగుతున్న ఈ అన్యాయంపై పెదవి విప్పుతున్నారు. రీసెంట్గా తాప్సీ ఈ విషయంపై సంచలన వ్యాఖ్యలు చేసి అందరి దృష్టినీ ఆకట్టుకుంది. ప్రస్తుతం బాలీవుడ్లో మంచి ఊపు మీద ఉన్న తాప్సీ.. ఒకానొక సమయంలో తనపై ఐరెన్ లెగ్ అన్న ముద్రవేసిన వైనాన్ని గుర్తుచేసుకుంది. ఇటీవలే 'నామ్ షబానా' సినిమాతో మరోసారి ప్రేక్షకులను పలకరించిన క్యూట్ బ్యూటీ.. గతంలో పెద్ద పెద్ద స్టార్లు, డైరెక్టర్లు తమ వైఫల్యాన్ని తన మీదకు నెట్టేశారని ఓ ఇంటర్వ్యూలో వాపోయింది. తెలుగునాట నటీమణులపై ఐరెన్ లెగ్ ముద్ర వేసే సంప్రదాయం లేదని  కొంతమంది దర్శక-నిర్మాతలు చెబుతున్నప్పటికీ.. ఈ ట్యాగ్తో ఇబ్బంది పడ్డ నటీమణులు మాత్రం ఆ విషయాన్ని మరవలేకుండా ఉన్నారు. సినిమాలు ఫ్లాప్ అయితే ఐరెన్ లెగ్ అని, హిట్ అయితే గోల్డెన్ లెగ్ అని కథానాయికలకు బిరుదులివ్వడం ఇక్కడ సాధారణమైన విషయం అని కుర్ర హీరోయిన్ లావణ్య త్రిపాఠీ సైతం తనకు ఎదురైన అనుభవాన్ని గుర్తు చేసుకుంది. హీరోయిన్లకు ఇలాంటి బిరుదులు ఇవ్వడం ద్వారా వారి కష్టాన్ని, వృత్తిపట్ల వారి మమకారాన్ని తుంగలో తొక్కేస్తున్నారని రకుల్ ప్రీత్ సింగ్ సైతం ఘాటుగానే వ్యాఖ్యానించింది. ఇక 'గబ్బర్ సింగ్' సినిమా రిలీజ్ అయ్యేంత వరకూ ఐరెన్ లెగ్ ట్యాగ్ను భుజాన మోసిన శ్రుతీహాసన్ సడన్గా లక్కీ ఛార్మ్గా మారిపోయిన వైనం అందరికీ తెలిసిందే. ప్లాప్కు నాయికను బలి చేసి సులభంగా తప్పించుకోటానికి అలవాటు పడ్డ సినీజనం. హీరోలను పల్లెత్తు మాట అనే సాహసం చేయరని పలువురు సినీపెద్దలే అంటున్నారు. ఏదేమైనా.. ఈ వ్యవహారం వల్ల నాయికలు మానసికంగా అనుభవిస్తున్న క్షోభ వర్ణనాతీతమనే చెప్పాలి. మరి, భవిష్యత్తులోనైనా మనోళ్ల వైఖరి మారుతుందో లేదో చూడాలి.
cinee janaalaku centimentlu kaasta ekkuve. anduloonuu telugu janaalaku marinta ekkuva antaaru. ayithe urumu urimi mangalam meeda paddatlu.. ee centimentlaku heroinlu balaipotunnaru. oo sinima flap avvadaaniki enno kaaranaalu untaayi. ayithe veetannintinii pakkana pettesi heroin achiraledanna okka kaaranaanne etti choopinchadam cinee janaalaku aanavaayitiigaa maaripoyindi. varasagaa rendu flaplu eduraina heroinlaku iren leg anna birudu ichestaaru. ippudippude naayikaluu tamaku jarugutunna ee anyaayampai pedavi vipputunnaaru. resentga tapsi ee vishayampai sanchalana vyaakhyalu chesi andari drushtinee aakattukundi. prastutam balivudlo manchi oopu meeda unna tapsi.. okanoka samayamlo tanapai iren leg anna mudravesina vainaanni gurtuchesukundi. itivale 'nam shabana' sinimaatho marosari prekshakulanu palakarinchina cute butey.. gatamlo pedda pedda staarlu, directorlu tama vaiphalyaanni tana meedaku nettesaarani oo interviewlo vaapoyindi. telugunaata nateemanulapai iren leg mudra vese sampradaayam ledani  kontamandi darsaka-nirmaatalu chebutunnappatiki.. ee tagto ibbandi padda nateemanulu maatram aa vishayaanni maravalekunda unnaaru. cinimaalu flap ayithe iren leg ani, hit ayithe golden leg ani kathaanaayikalaku birudulivvadam ikkada saadhaaranamaina vishayam ani kurra heroin lavanya tripaatii saitam tanaku eduraina anubhavaanni gurtu chesukundi. heroinlaku ilanti birudulu ivvadam dwara vaari kashtanni, vruttipatla vaari mamakaaraanni tungalo tokkestunnarani rakul preet sing saitam ghaatugaane vyaakhyaaninchindi. ika 'gabbar sing' sinima rillees ayyenta varakuu iren leg tyagnu bhujana mosina shrutihasan sadanga lakki charmga maaripoyina vainam andarikee telisinde. plaapku naayikanu bali chesi sulabhamgaa tappinchukotaniki alavaatu padda sineejanam. heerolanu pallettu maata ane saahasam cheyarani paluvuru sineepeddale antunnaru. edemaina.. ee vyavahaaram valla naayikalu maanasikamgaa anubhavistunna kshobha varnanaatiitamanee cheppali. mari, bhavishyattuloonainaa manolla vaikhari maarutundo ledho chudali.